Tento seriál je fiktívny. Postavy, miesta a udalosti sú vymyslené.
Detskí herci boli natáčaní pod dohľadom.
TEMPEST
Vstupuješ do môjho sveta.
Zabudni na všetko, čo ťa chránilo.
Na svoje ľudské práva, na ústavu, na práva tejto krajiny,
na diplomatickú imunitu…
…a na svoje bohaté dedičstvo.
Odteraz velím všetkému ja.
Bojíš sa?
Áno.
Veľmi sa nebojí, však?
Ukážte jej, čo je to skutočný strach.
Čo je to skutočná beznádej a zúfalstvo.
Nech natoľko trpí, že si bude priať, aby sa nikdy nenarodila.
Mama, kam ideme?
Čo plánuješ?
Junsang, čo vieš o ženách?
Ženy túžia po tej najmocnejšej veci na svete.
A ja ju čoskoro získam.
Nikto, kto mi dnes bude prekážať, neprežije.
Tak zomrel aj tvoj brat.
Munju čoskoro postihne ten istý osud.
Všetko po mne zdedíš, takže to robím pre teba.
Kvôli mne si zabila Junika?
Čo myslíš, čo by si mal spraviť?
CERTIFIKÁT ZA ZÍSKANÉ ZÁSLUHY YU UNHAK
POCHVALNÉ OSVEDČENIE YU UNHAK
BUĎ VERNÝ AŽ DO SMRTI A DÁM TI KORUNU ŽIVOTA
YU JONGGIL
Chce sa s tebou stretnúť, Munju.
Junsang.
Pamätám si, keď si sa stal prokurátorom a keď si vyhral ocenenie Prokurátor roka.
Junik bol taký hrdý,
že má takého silného a talentovaného prokurátora za brata.
Junsang,
Junika zabila tvoja mama.
A dnes kvôli nej bude v nebezpečenstve veľa ľudí.
A zastaviť ju môžeš…
…iba ty.
Mlč.
Netušíš, o čom hovoríš.
Mám otázku, mama.
Ako dlho už ste Stella Youngová?
Asi od roku 1983.
Moju celú rodinu vyhostili do USA pre manželov korupčný škandál.
Pred pár dňami som bol na charitatívnej umeleckej akcii
a chcel som kúpiť jeden krásny kúsok,
no nepodarilo sa mi to. Tak som sa otočil, nech viem, kto vyhral,
a skoro som z toľkej krásy odpadol.
Tri dni na to…
No verili by ste tomu? To umelecké dielo sa nám zjavilo pred domom.
A že sme sa znovu takto stretli… Ja bez okuliarov…
Vtedy som objavila svoj skrytý talent
na socializáciu, zatajovanie a kutie plánov.
Ako manželka skorumpovaného politika
som bola dokonalou dodávateľkou pre CIA.
Bola som niekým, kto zrádzal kórejských politikov a hľadal na nich špinu.
Musíme ho vyhnať pomaly, nech si to ani neuvedomí.
Podporovali sme proamerických politikov
a naša firma sa rozrastala s dotáciami od Američanov.
SOULSKÉ LETECKÉ DNI 2000
Potom sme začali pomáhať americkým vojenským obchodníkom
predávať zbrane juhokórejskej vláde
a vtedy som objavila svoje poslanie.
- Pán minister… - Bežný obchodník so zbraňami
počíta zisky predanými samopalmi, mínometmi
a protiraketovými strelami.
Ale ja som premýšľala nad tým, koľko sŕdc moje predané guľky zasiahnu,
koľko tankov moje rakety zničia
a koľko stíhačiek moje riadené strely zostrelia.
Vtedy som začala snívať o ponorkách.
O strategických jadrových ponorkách s riadenými strelami,
o ktorých nik nevie.
Podozrivý je pravdepodobne severokórejský agent Paik Sanho.
Takže Severná Kórea?
Uzavreli sme všetky hlavné cesty.
Všetky jednotky na mieste sa tam presúvajú.
Všetky cesty smerom do Modrého domu sú uzavreté.
Paik Sanho. O čo ti ide?
Riaditeľ KIS práve vystupuje z auta.
Má na sebe kilo C-4.
Vybuchne, ak jeden z nás zomrie.
Musíme zabezpečiť bezpečný odstup aspoň 20 metrov.
Bezpečnostný tím jeden, odstup aspoň 20 metrov.
Najprv vám ukážem, čo dokáže…
…kilo C-4.
„Buď verný až do smrti
a dám ti korunu života.“
Ste zranení?
Vybuchol dom riaditeľa Yu!
Čože?
Odpálil si mi dom?
Bol to verš z Biblie?
Váš otec bol kaligraf
a zároveň veliteľ obrannej kontrarozviedky.
Preslávil sa obvinením 3 000 ľavičiarov.
„Ak nevieš nájsť komunistov, stvor ich.“
Aj to bol nejaký jeho verš?
Hajzel!
Čo chceš?
Chcem ísť za prezidentkou.
MODRÝ DOM
Iba na minútu.
Ak sa budem môcť minútu rozprávať osobne s prezidentkou,
môžete ma potom zatknúť.
A riaditeľa KIS bez ujmy prepustím.
Zastreľte ho! Je mi jedno, čo so mnou bude!
Nech už nepovie ani slova!
Nech prezidentka nepočuje jediné slovo z úst tohto severokórejského špióna!
Nepočúvajte teroristu.
Čas je na našej strane.
Prinajhoršom hľadíme len na obetu pána Yu.
Nestrieľajte, kým nevydám signál.
Pani prezidentka.
Na tú minútu stavím život riaditeľa aj ten svoj.
Závisí od nej aj nespočetne veľa ďalších životov.
Nemáme čas.
Kto sa odváži a zastrelí ho?
Poďakujem sa vám!
Na čo čakáte?
Zastreľte ho, vy neschopní babráci!
Nie, pani prezidentka!
Nemôžete s ním hovoriť!
Pustite ho.
Nemôžete s ním hovoriť len kvôli mne!
Môžete tak napomôcť špiónovi!
Tak hovor.
Máš presne jednu minútu.
Trinásteho augusta 2007.
Na ten deň určite nikdy nezabudnete.
Máte radi Prousta, pani prezidentka?
Toho francúzskeho spisovateľa?
Nie.
Neznášam siahodlhé reči.
Túto cennú minútu by sme mohli stráviť diskusiou o literatúre,
no nemám trpezlivosť.
Ako typická Kórejka.
Chcete mi povedať ešte niečo?
Ak nie, skončili sme.
Prešla minúta. Zatknite ho.
Ty sráč!
Niečo chystáš, čo?
Ale ďalšieho stretnutia s prezidentkou sa už nedožiješ.
Sám sa o to postarám.
A tvoja stará mama?
Predvčerom zomrela.
Keď na teba čakala.
Vidíš? Vravel som, nech sa na tú ženskú vykašleš a ideš za babkou.
Sám si za to môžeš, hajzel!
Svoju reputáciu som si potichu vybudovala riešením problémov krajín v núdzi.
Stať sa najdôležitejšou obchodníčkou so zbraňami nebolo ľahké,
no vždy som udržiavala svoje lode v pohybe
a s diktátormi dobré vzťahy.
A jedného dňa som si to uvedomila.
Vďaka Spojeným štátom som mala moc
a možnosť prístupu do Severnej Kórey.
Aseom transport tvrdí…
Je to najuzavretejšia krajina
na výrobu vysokokvalitných zbraní.
Postavila som tam fabriky, vyvinula technológie
a predala zbrane krajinám so sankciami.
To všetko úplne potajme.
Lebo moja moc bola v tom, že nik nevedel, kto som.
Ale viem, že tento biznis nie je večný.
Preto som musela vyvinúť zbraň svojich snov, kým som ešte mohla.
Jadrové zbrane sú požehnaním pre malé krajiny.
Vzájomné zaručené zničenie.
Ak mám zbraň, čo dokáže zničiť nepriateľa aj po mojej smrti,
pri poslednom súde
ma to dáva do rovnocennej pozície s naším najsilnejším nepriateľom.
Tí najsilnejší si vždy myslia, že iba oni
majú peniaze a technológie potrebné na jadrové zbrane.
Ale…
…čo ak by ste mali jadrovú ponorku, vaša výsosť?
Idiša by bola neporaziteľná.
Kým bude ponorka vaša,
dajte svetu vedieť, že sa nikoho nebojíte,
že to jadrové tlačidlo môžete kedykoľvek stlačiť.
Trinásteho augusta 2007 v Bazileji
sme boli zúfalí.
Mierové rozhovory o Kórejskom polostrove
sa javili ako beznádejné.
Prepáčte, že meškám.
To nič. Len sme začali.
Rád vás vidím, Munju.
Preberali sme moje včerajšie stretnutie s Kim Jongkwanom,
severokórejským zástupcom.
Počúvam.
O desiatej sme sa stretli v lobby hotela.
N'allez pas trop vite.
Spomaľte.
Prosím?
To by povedal Proust, pán Hughes.
Prosím, spomaľte. Inak nám unikne to najpodstatnejšie.
Čo tam robil, bol tam náhodou alebo nie,
či prišiel sám alebo s niekým.
Och, áno. Proust, la madeleine.
Ale pokiaľ viem, jeho slová boli:
„Mais précisez mon cher monsieur, n'allez pas trop vite.“
Fíha, hneď som späť pri svojej eseji z francúzskej literatúry.
Ale, Munju,
Patrick je zástupca Spojených štátov.
Oni milujú Hemingwaya.
Veria, že najdôležitejším je jedna pravdivá veta.
Nevedela si?
To je pravda. Ale dnes, na počesť Munju,
sa pokúsim o proustovské vysvetlenie.
Ospravedlňte ma, odskočím si.
Som Kórejka, takže nemám trpezlivosť.
Pravdaže.
Čína práve presvedčila Severnú Kóreu.
Žiadajú nás, aby sme zmenili postoj USA.
USA neocenia nátlak z troch strán.
Povedzte mu, že ak poľavia,
budeme môcť vyvinúť nátlak na Severnú Kóreu z troch strán my.
Ten plán vyšiel.
A na druhý deň všetky štyri krajiny vyhlásili spoločné stanovisko.
Bolo to neuveriteľné…
Ako keď sa štyri rieky, čo prúdia iným smerom,
zrazu zlúčia do jednej.
Takže máš pre mňa odkaz, čo dokáže zmeniť tok riek?
Ale naše životy nezmenil.
Kým politici a diplomati diskutovali a vydávali stanoviská,
sedeli na samitoch a opakovali cykly úspechov a zlyhaní,
my sme hladovali.
Pracovali sme ako psy.
A umierali, akoby o nič nešlo.
Jadrové zbrane sa predsa len vyrobili.
Nie som Juhokórejčan, Severokórejčan ani Američan.
Som tu, lebo mám odkaz pre prezidenta USA,
aby žiadna krajina neutrpela jadrovými bombami.
Vy, pani prezidentka,
sa o to musíte postarať.
KÓREJSKÁ INFORMAČNÁ SLUŽBA
Prosím, vydajte nám Paik Sanha.
Prekračujete hranice, pani prezidentka.
Nie, to robíte vy.
Čo to má byť?
Som prokurátor Kang Gyeongtae z protikorupčného.
Yu Unhak, ste zatknutý za sfalšovanie šiestich prípadov špionáže.
No počkaj, ty smrad.
Kedy ste sa rozhodli ísť po mne?
Keď ste mi prezradili, že chcete zo Seo Munju spraviť špiónku.
Také manipulácie vo svojej vláde nestrpím.
Kto je podľa vás špión, pani prezidentka?
Špión je niekto, kto…
Niekto, o kom usúdime, že nepatrí do našej krajiny.
A prinavrátená dcéra špióna sa chce stať prezidentkou?
Ak KIS nezastaví ani niekoho ako ona, aby sa stal prezidentom,
tak potom na čo tu vlastne sme?
Ďakujem za toto stanovisko, pán riaditeľ.
Zvyšok dopoviete na súde.
Ste zatknutý.
Máte právo mlčať. Všetko, čo poviete, môže byť použité…
Akonáhle dnes ponorku doručia…
…kráľ Idiše pohrozí USA.
Prehlási, že najnovšia idišská ponorka je v Pacifiku
a mieri svojimi šestnástimi jadrovými delami na americkú pevninu.
Na tento deň čakám už dlho.
- Čo je to? - Myslela som,
že kráľ Idiše je zbabelec, že by tie rakety nikdy nevypálil.
Ale už je to 80 rokov, čo boli stvorené jadrové bomby,
no použité boli len raz, takže…
Snáď ich nechcete odpáliť vy.
Ak sem zadám odpaľovacie heslo a vypálim…
…ako sa asi dnešok zapíše do dejín?
VÝSTRAHA
„Kráľ Idiše zošalel a vypustil na Ameriku jadrové rakety“?
Už chápeš?
Môžem spraviť ten najničivejší čin ľudských dejín
bez toho, aby niekto poznal moje meno.
Ako som vravela.
Pri predaji každej guľky premýšľam nad srdcom, čo zasiahne.
Dozvedeli sme sa, že ponorka práve smeruje
do Tichého oceána.
Kráľ Idiše najneskôr zajtra prehlási,
že namieri jadrové rakety na USA.
Pri všetkej úcte, pani prezidentka,
ak sa môžem spýtať,
na základe čoho to tvrdíte?
Veríte tomu, čo tvrdí kráľ Idiše?
Hľadíš na záznamy o platbách z 38 účtov piatich bánk.
Camila, viem dokázať, že miliarda dolárov prevedená
za posledných 72 hodín slúži na kúpu zbraní hromadného ničenia.
Zamrazte tie peniaze, kým sa dostanú do Severnej Kórey.
Anderson, upokoj sa.
Ak je to tak, samozrejme, že tie účty zmrazíme a zavedieme sankcie.
Ale je to strašne veľa dát
a potrvá nejaký čas to všetko preveriť.
Rozumiem.
Peniaze pochádzajú z Idiše a smerujú do Aseom transport.
Počkaj. Snažíš sa mi povedať, že ide o tú ponorku?
Okej. Prepáč, Camila, viem, že na teba tlačím,
no ver mi a okamžite tie účty zmraz.
Anderson, vieš, že riskujem už len týmto telefonátom.
Môžem sľúbiť len to, že spravím, čo sa dá.
- Nehýbte sa! - Na kolená!
Ruky držte hore!
Anderson Miller.
Pán prezident?
Najprv tvrdíš, že ponorka neexistuje,
a teraz trváš na tom, že sa plaví naprieč Pacifikom.
A zajtra bude mieriť na Spojené štáty.
Rozumiem tomu dobre?
Áno, pane.
Najprv som o jej existencii pochyboval.
Nebolo dosť dôkazov.
Ale niečo nesedelo.
Ich možnosti. Nemali dosť peňazí ani materiálu.
Namiesto toho mali stratégiu predviesť sa zbraňami,
ktoré mali, aby sme si mysleli,
že ich môžu kedykoľvek použiť.
Mám snáď veriť, že Severná Kórea postavila jadrovú ponorku,
no chcela ju utajiť?
Nie, to nedáva zmysel, pane.
Ale čo ak by mali peniaze a materiál
od niekoho iného?
Pán prezident, môžem vám ukázať päť rokov finančných transakcií,
ktoré dokazujú, že si Idiša kupovala
ponorku od Severnej Kórey.
Tak dobre.
Čo by sme mali spraviť?
Zmrazte prevody z Idiše do Severnej Kórey.
Nech platby neprebiehajú.
Pane.
Iba vy nás môžete
vziať späť do sveta, v ktorom ešte neexistovala.
Pani prezidentka.
- Aseom transport. - Haló? Kto volá?
- Čo tým myslíte? - Ktorá banka?
Zdá sa, že všetky naše účty sú zmrazené.
Ak chceme do polnoci poslať platbu na sever, musíme zavolať predsedníčke.
- Pane. Pozrite sa na toto. - Dobre.
Junik bol kvôli vám celý život nešťastný.
Čože?
Tak veľmi ste boli proti nášmu sobášu,
až premýšľal, že s vami preruší kontakt. A preveril si vás.
Chcel pochopiť, prečo sa tak správate.
A tak zistil, že nie je vaším biologickým synom.
Junik to vedel?
Aj o vašom nešťastnom detstve.
Mala úbohé detstvo.
Vyrástla úplne sama pri americkej základni. Ako taký pes z ulice.
Keď mala deväť, jej mama utiekla s americkým vojakom.
Zarábala si strážením detí zaneprázdnených matiek a upratovaním.
Keď som sa vydala do rodiny obchodníka so soľou ako jeho druhá žena,
rozhodla som sa ju vydať za najstaršieho syna.
Klamala som o jej angličtine
a tvrdila, že vyštudovala Ženskú univerzitu Ewha.
Chcela som mať doma niekoho svojho.
Bože, vtedy som naozaj netušila, aká je šialená.
To o deväťročnom dieťati nevie ešte nikto.
Vtedy ste do nich hádzali kameňmi.
No tie boli čoraz väčšie a väčšie,
až sa z nich stali rakety.
Narodila som sa najslabšej žene spomedzi slabých žien
v malej krajine, ktorá nevedela rozhodnúť
o vlastnej slobode, rozdelení či vojne.
A taká žena ma opustila.
Neuveriteľné, že?
Že niekto ako ja sa teraz môže pomstiť?
Všetky listy, čo ste poslali do Ameriky, keď ste hľadali mamu…
Mami, prosím, odpíš mi.
Ak mi povieš, kde si,
pošlem ti krásny vianočný darček.
Posielam ti svoju nedávnu fotku.
Bol to krásny deň, celý som ho strávila myslením na teba.
Ponáhľajte sa.
POŠTA
VRÁTENÉ
Vrátili sa kvôli neznámemu adresátovi.
Ale riadené strely nepotrebujú adresáta, však?
Tuším si myslíš,
že som nejaké dieťa, čo chce vystreliť jadrovú strelu na vlastnú mamu.
Mýliš sa.
Chcela som sa stať najmocnejším človekom na svete.
A ako by sa mi to podarilo?
Nenápadným stlačením tlačidla.
Niekto sa chvastá najsilnejšou armádou sveta,
svojimi územiami, majetkami či zbraňami.
Ale ja stlačím tlačidlo bez toho, aby o tom niekto vedel,
a budem mocnejšia ako prezident USA.
Tak prečo nie?
Amerika nemá problém s rozpútaním vojny,
ktorá by zabila milióny ľudí iných národov
len preto, aby sa obránila pred potenciálnou hrozbou.
Mrhala si časom pobehovaním a snahou zastaviť vojnu.
Ale nakoniec ti mier prinesiem ja.
Keď stlačím to tlačidlo,
všetci na svete zabudnú na nejakú vojnu na Kórejskom polostrove.
Budú myslieť iba na jedno.
Mier. Iba na mier.
Ďalších tisíc rokov
si ľudstvo bude pamätať dnešný večer.
Myslíte si o sebe, že ste Boh, však?
Áno, cítim, ako sa tešíte.
Je snáď niečo vzrušujúcejšie?
Ale, mama,
napadlo vám niekedy, že vás niekto zastaví?
Zmrazili účty tvojich schránkových firiem.
Na tom nezáleží.
Mama,
práve mi doručili súdny zatykač.
ZATÝKACÍ ROZKAZ LIM OKSEON
Zatýkajú ťa pre podozrenie z vraždy Jang Junika.
Mlč.
Netušíš, o čom hovoríš.
Vydrž do polnoci.
Máš právo na obhajcu a právo mlčať.
Prišiel si o rozum?
Skutočný zdroj peňazí, čo si poslala Kim Yongjunovi v mene Yeo Miji.
Zoznam prepašovaných zbraní so sériovým číslom zbrane Kim Yongjuna.
Kým som bol v Nemecku, vypočul som si všetky rozhovory
z tvojej a Junikovej izby pred a po incidente.
Založ účet
pod menom Munjinej asistentky a pošli cezeň peniaze,
aby sme mali potom dôkazy.
YEO MIJI
Nevieš si predstaviť, ako som sa cítil,
keď som zistil, že číslo zbrane Kim Yongjuna,
ktorou mi zastrelil brata, bolo na zozname tvojich zbraní.
A to má stačiť na to, aby som skončila v base?
Plakala si…
…keď sa to stalo.
V Junikovej izbe.
Jang Junik, pane!
Až kým ti zazvonil telefón.
Nezabila si ho kvôli mne.
Naozaj si si myslela, že som taký bastard?
Len raz…
Len raz som sa s tebou chcel riadne porozprávať, mama.
Ale porozprávame sa v kancelárii prokurátora.
Je tu prokurátor, ktorý ma chce zatknúť.
Asi si myslí, že je na pevnine. Postarajte sa o to.
Pobrežná stráž je nám v pätách. Utečte.
Neutečieme.
Budeme bojovať.
Ste obkľúčení pobrežnou strážou. Okamžite zastavte a nehýbte sa.
Opakujem, okamžite zastavte a nehýbte sa.
Pozor, celá posádka.
Posádka, na miesta.
Prenasledujú nás.
Celá posádka, dostavte sa na svoje miesta…
Loď má dve linky napojené do Severnej Kórey.
Jedna je na riadiacom mostíku.
A druhá je hore, v maminej kajute.
Zavolajme odtiaľ Kim Hansangovi a povedzme mu o zmrazených účtoch.
Pokúsme sa ho presvedčiť, aby otočil ponorku späť.
VSTUP ZAKÁZANÝ
Žiadame posily! Členovia posádky kladú odpor a sú ozbrojení!
Žiadame posily!
Postarajte sa o nich.
Ak treba, zabite ich.
Rozkaz, madam.
Junsang.
Budem v poriadku.
Iste. Budeš v poriadku.
Munju.
Na telefóne stlač jednotku. Prepojí ťa to naňho.
Bež.
Otoč ponorku.
Keď som bol malý,
mal som len Junika.
Vždy som chcel byť aspoň taký dobrý ako on.
Po jeho smrti to bolo to prvé, čo mi napadlo.
„Len…
…nech som aspoň spolovice taký dobrý ako on.“
Junsang, budeš v poriadku.
Len vydrž.
Hneď som späť.
Choď.
Našli sme loď so Seo Munju.
Nájdite ju a priveďte. Za každú cenu.
Ale stále sa budete zodpovedať za únos riaditeľa KIS,
odpálenie jeho domu a tú streľbu.
Takže sa určite vráťte.
Za ňou!
- Šla tadiaľ. Všetko preverte. - Áno, pane.
Otvorte to.
Za vami!
Rýchlo! Kde je?
Ja že skôr zomriem ako ťa uvidím.
Vravel som, že tu budem.
Približujeme sa, 700 uzlov.
- Stíhačka. - Najnovšie správy.
- Spustím poplach? - Prepoj ma na mostík.
Niečo sa blíži od severovýchodu. Akoby stíhačka.
Čo máme spraviť?
Stíhačky Air Force sú vo vzduchu.
Naozaj musíte odísť.
ZADAJ
Je platba pripravená?
Platba neprebehne.
USA zmrazili všetky účty Aseom transport napojené na Idišu.
Počkať, kto je tam?
Seo Munju.
Som bývalá veľvyslankyňa pri OSN.
Tá problémová nevesta predsedníčky Lim.
Musíte ponorku otočiť.
Predsedníčka Lim Okseon chce
svojvoľne odpáliť jadrovú strelu na USA.
Ak uspeje, nemilosrdná odveta neminie Idišu ani Severnú Kóreu.
Následky budú nepredstaviteľné.
Jadrový kufrík je v Idiši.
Bude aktivovaný až po tom, čo prebehne platba.
Lim má vlastný kufrík.
Toto je od začiatku jej plán.
Keď si ponorku Idiša prevezme,
sama stlačí odpaľovacie tlačidlo.
S ponorkou komunikujeme každé dve hodiny.
Najbližší kontakt je o hodinu.
Lim je už na mori? Smeruje do Pacifiku?
Presne tak.
Vyslali sme k ponorke loď.
Akonáhle bude mať ponorku v dosahu,
príkazy budú prenášané v reálnom čase.
Príkazy sú vysielané cez kufrík?
- Áno. - Takže ak zničím ten kufrík,
príkaz na odpal sa neprenesie?
Áno, ale musíte byť opatrná.
Ak má Lim ten kufrík,
možno si ho poistí tzv. poistkou mŕtveho muža…
To čo znamená?
Približujeme sa k zadnej časti lode,
na radare nič nečakané, chystáme sa na zásah.
Odhoďte zbraň.
Ustúpte.
ODPAĽOVACIE RIADENIE
HESLO
Si v poriadku?
Je tam hore.
Je po všetkom, mama.
Ak zomriem,
spustí sa automatický odpaľovací systém z riadiaceho mostíka
a jadrová strela vypáli na Spojené štáty.
„Poistka mŕtveho muža.“
Po vydaní rozkazu strela vypáli do desiatich minút.
Ak ju chceš zastaviť, potrebuješ vložiť tento kód na riadiacom mostíku.
Ale už ho niet.
Čoskoro bude po všetkom.
Celý život som…
…snívala o tomto okamihu.
Desať minút, Munju.
Od mojej smrti.
Musí tu byť niečo, cez čo zadáme odpaľovací kód.
ZÁLOŽNÝ GENERÁTOR
Tu je.
Ja to spravím.
Lim Okseon je mŕtva. Dajte mi odpaľovací kód.
Je v tom kufríku.
Kráľ Idiše.
Aj on má kufrík, však?
Ten kód je rovnaký? Aj preňho je to dôležité.
Áno, kód je ten istý.
Musí sedieť s tým, čo má ponorka.
Haló?
Volal mi Kim Hansang.
Ste pripravená?
Vaša výsosť.
Osem, sedem…
…tri, štyri, deväť,
tri, nula, dva,
šesť, jeden, päť, štyri.
To je všetko.
Hotovo.
Ďakujem.
- Snáď sa ešte čoskoro porozprávame. - Áno.
ZADAJ
Čo sa deje?
Je to tlaková bomba.
Má aj časovač, presne ako tá naposledy.
Ak odtiaľto odídem, vybuchne.
- Správnym kódom ju vypneme. - Je tu
vyše dvadsať kíl C-4.
Ohrozená je celá loď.
Musíme všetkých evakuovať.
Nejde to!
Choď. Všetkým povedz, nech sa evakuujú.
A čo ty?
Skúsim ju deaktivovať.
Neodídem.
Ak mi ostáva osem minút,
chcem ich stráviť s tebou.
Čím nebezpečnejšia misia, tým pomalšie sa hýbem.
Akoby som robil niečo bežné v bežný okamih.
Presne ako naposledy.
Pomaly,
akoby nešlo o nič výnimočné.
Nemôžem. Chcem tu ostať.
Tu dole je veľa ľudí.
Mier. Bezpečie pre všetkých.
Mysli na veci, ktoré chceš ochrániť, Munju.
Mier už nepotrebujem.
Ak odtiaľto odkráčam,
naveky budem žiť v pekle.
Munju, daj mi šancu.
Šancu tú bombu deaktivovať.
Naposledy aj tak vybuchla.
Ale neublížila ti. A vrátil som sa k tebe.
Bež za ním. Veliteľom špeciálnych síl.
Vráť sa s pyrotechnikom.
Tri minúty tam, tri späť.
Aj keby som s tebou mala stráviť len jednu, vrátim sa.
Je tu pyrotechnik?
Pri riadiacom mostíku je obrovská bomba.
- Máme štyri minúty! - Všetky jednotky, evakuujte sa.
Okamžite sa evakuujte.
Je tu pyrotechnik? Vnútri stále niekto je!
Pustite ma! Už aj!
Nie, musím sa vrátiť! Pustite ma!
Zoženieme vám čln.
Nie, musím ísť!
Pustite ma! Musím tam ísť!
Už aj ma pustite!
Pustite ma!
Munju…
…nevracaj sa.
Chcem, aby si pokračovala. Neprestávaj.
Pokračuj.
Nevzdávaj sa.
Vidím ťa odtiaľto.
Dovoľ mi na teba dozerať.
Na cestu, po ktorej sa vydáš,
na ľudí, ktorých stretneš.
Starká.
Tuším sa mi niečo snívalo.
Snívalo sa mi o žene, pre ktorú som chcel zomrieť.
Dúfal som, že sa nezobudím.
Nikdy.
Začali sa mierové rozhovory medzi USA a Idišou.
Anshar Nabu, kráľ Idiše, a Adele Zimmermanová, veľvyslankyňa pri OSN,
sa stretli v paláci Kirus Alaila, aby podpísali dohodu o prímerí
a prebrali stiahnutie amerických jednotiek…
Je pravda, že váš otec bol špión?
Môj otec Seo Hyeongsik bol neprávom obvinený vtedajšou KÚSS…
Nie. Len odpovedzte na otázku. Je to pravda či nie?
Je to pravda.
Neobvinili vás zo špionáže?
Zbavili ma všetkých obvinení,
keď zatkli riaditeľa KIS za falšovanie špionážnych prípadov.
Škandalózna aférka so severokórejským utečencom Paik Sanhom.
Vašu nehanebnú zvukovú nahrávku
počul celý národ. Aj tá bola sfalšovaná?
Nepekne očiernila reputáciu našej strany.
Všetci v krajine o nej vedia.
Ako sa tu vôbec dokážete ukázať?
Už aj to vysvetlite a ospravedlňte sa!
Jednohlasne sme odhlasovali za vylúčenie Seo Munju
za poškvrnenie mena strany
a porušenie povinnosti dodržiavať morálne zásady.
Seo Munju! Počkajte!
Je pravda, že ste boli vo vzťahu s Paik Sanhom?
Je to vaše potvrdenie všetkých škandálov?
Stále veríte Paik Sanhovi?
Áno, bola som vo vzťahu s Paik Sanhom, severokórejským utečencom.
Neverím, že láska k človeku
je niečo, čo poškodzuje česť.
Ale ak strana usúdila,
že im môj vzťah s ním poškodil reputáciu,
ich rozhodnutie rešpektujem.
Ale som presvedčená, že Paik Sanho
bol čestnejší muž ako hociktorý z prítomných na dnešnom etickom výbore.
Ešte niečo?
- Povedzte nám viac! - Požiar na lodi Aseom…
Veľa si si toho odžila. A…
Prepáč.
Prehľadali sme vrak a jeho okolie,
no stále sme nenašli telo Paik Sanha.
Ale určite ho nájdeme.
To ti sľubujem.
Aj ja sa chcem ospravedlniť.
Muselo byť ťažké
vybrať si medzi odovzdaním severokórejského územia Číne
a riskovaním vojny za znovuzjednotenie.
Celé dni som sa modlila a dúfala, že to rozhodnutie nebude na mne.
Ale takéto rozhodnutia sú na prezidentoch.
To ma mrzí.
Ďakujem.
Vďaka tebe som v pekle neskončila,
no ty si prišla o veľa.
Sama som sa rozhodovala. Boli to moje rozhodnutia.
USA si ťa vyžiadali ako špeciálnu veľvyslankyňu.
Potrebujú tvoju pomoc pri vyjednávaní Idiše a Severnej Kórey
ohľadom demontáže ponorky.
A majú aj otázky o škandále Eagletona a Coldrain.
Ak prehovorím, nevyvolá to pre vás nepriaznivú odozvu verejnosti?
O to sa postarám. Mám pre teba veľa úloh.
WASHINGTON, D.C.
Už sme takmer tam.
Pamätajte, prezidentovi stačí hlavné. Postavila ju Severná Kórea,
Idiša ju kúpila. Peniaze šli cez Aseom transport.
Keď spomeniete Eagletona, spomeňte aj Coldrain a Stellu Youngovú.
Buďte pripravená hovoriť o demontáži ponorky,
no len ak sa spýta.
Nech je dobre naladený.
Počujte.
To dáte.
Nie ste nervózna, však?
Kvôli tomuto?
Nie.
Nuž, ja…
V Kórei som ešte nebol, lebo som mal pocit,
že tam nikoho nemám, no už mám vás.
Áno.
Máte mňa.
Chcel som vám ako prvý povedať,
že prezident premýšľa, že Paik Sanhovi udelí medailu za statočnosť.
Pravda.
Bol Američanom.
Viete,
niečo zo mňa ešte verí,
že je stále nažive.
Bodaj by som ho stretol.
Prezident vás čaká.
Munju.
Ste naša posledná nádej.
Tak potom
máme asi problém.
„Jeden z najlepších rozhovorov za posledné roky.“
„Silná žena, čo nastolila mier na svete.“
Videla si dnešné prieskumy?
Ako kandidátka… Teda veľvyslankyňa…
Aj keď ťa diskvalifikovali,
stále si na čele prieskumov za Nových republikánov
vo všetkých ôsmich prieskumoch. Si prvá!
Upokoj sa, Miji.
A nezabúdaj, že už nekandidujem.
Nevediete len medzi kandidátmi strany.
Ale medzi všetkými kandidátmi
jasne vyhrávate.
Kandidatúra sa dá nahlásiť do ďalšieho týždňa.
Ešte týždeň.
Môžeš byť nezávislá kandidátka.
Miji, Changhee, nie som kvalifikovaná.
Keď som sa predtým rozhodla kandidovať, bolo to preto, že mi zomrel muž,
a nie preto, že by som si zaslúžila byť prezidentkou.
Ale aj tak.
Ak chceš počuť môj názor,
nik kvalifikovanejší ako ty nie je.
Takže stačí povedať, dobre?
A hneď si zruším letenku do USA.
Ja mám harmonogram prázdny už od začiatku.
Počúvaj. Mal by si vedieť, kedy sa zapojiť.
Ona je moja veľvyslankyňa.
Je aj moja veľvyslankyňa.
Áno?
Som na ceste do Pekingu.
Pani prezidentka.
Včera som premýšľala.
O tom, aké dôležité budú nadchádzajúce dni,
mesiace
a roky pre budúcnosť Kórejského polostrova.
A aká dôležitá bude pozícia môjho nástupcu
po mojom volebnom období.
Verím, že by si to mala byť ty.
Niekto, kto rozumie výzvam našej doby a je dosť silný na to, aby im čelil.
Premýšľam, ako odísť zo strany, aby som ťa mohla podporiť,
keď sa vrátim z Pekingu.
To nemôžem spraviť.
Prečo nie?
Ešte stále…
…priveľmi žialim.
Takú prezidentku chcem.
Mal by to byť niekto, kto trpel,
no má dosť síl svoj žiaľ prekonať a nechať sa ním zoceliť.
Aj keď si bola kandidátkou opozičnej strany,
ak ťa podporím, vyslalo by to signál jednoty.
Vodkyňa, ktorá má za cieľ zjednotiť Kórejský polostrov,
by mala dosiahnuť aspoň to.
Premysli si to.
Nie z tvojho osobného pohľadu,
ale z perspektívy dejín.
Mala som sen. Bola som istou ženou.
Neverila som v Boha,
no v srdci som mala jeden kostol.
Miesto postavené na stĺpoch z kostí môjho otca,
stien z mäsa mojej matky,
z podlahy umytej krvou môjho manžela.
Miesto, kde duša môjho milovaného dieťatka odišla do neba.
Než som sem prišla,
svoju lásku som pochovala v tmavých horách a modlila som sa.
Prijmi môj pokoj a daruj ho tejto krajine.
A keď bude dosť pokoja pre všetkých,
dosť, že ho už nik nebude potrebovať,
potom ho, prosím, dopraj aj môjmu milovanému.
Aj keď neverím v Boha, v odpúšťanie hriechov,
v zmŕtvychvstanie či vo večný život,
viem, že ho v sebe budem mať naveky.
Pri mojej Polárke.
- Seo Munju! - Seo Munju!
TVOJ BOJ JE NÁŠ BOJ, SEO MUNJU
DÁVAŠ NÁM SILU
- Seo Munju! - Seo Munju!
Zdravím.
Som Seo Munju.
Dnes tu pred vami stojím, aby som vyhlásila svoju kandidatúru
v 22. prezidentských voľbách Kórejskej republiky.
- Seo Munju! - Seo Munju!
TEMPEST
Ak poznáte niekoho, kto je v núdzi, a potrebuje podporu, pomoc je dostupná.
Viac informácií na Hulu.com/findsupport.
Preklad titulkov: Jana Schreiberová